**CARTA FINANCIERA**

**Introducció**

El Congrés Constituent d'STAS-lv celebrat a Valencia el 16 i 17 de maig de 2008 va establir els objectius i els criteris d'organització econòmica i financera del Sindical, dels ingressos i la seua distribució i de les despeses de l’organització. No obstant, en referència a les quotes sindicals, la Carta Financera aprovada en aquell moment manava al Consell Nacional l’aprovació anual de La quota sindical i el desenvolupament d’un periode transitori, el qual, sense especificar-ho, havia de confluir en una equiparació de quotes de l'afiliació provinent dels antics STA i STAPV.

En aquests quatre anys s'han produït diversos debats, de vegades molt intens, en referència a la desaparició progressiva de la quota reduïda de l´STAPV o la posada en marxa de la quota reduïda en tot l'STAS-lv (Consell Nacional - Xàtiva, 15 de novembre de 2008 i Consell Nacional - València, 4 d'abril de 2009).

També ha estat intens el debat provocat per l’actual situació de crisi econòmica pel que fa a la congelació de les quotes o la seua reducció, i fins i tot, a la proposta de creació d’una caixa de resistència. Així, al Consell Nacional d'STAS-lv celebrat el 5 de juny de 2010 a Alcoi es va proposar plantejar al proper Congrés la creació d’una caixa de resistència. En l’actual escenari de mobilitzacions en el que ens trobem i amb una més que provable previsió de intensificació de la lluita sindical, cal abordar aquesta qüestió d'una manera rigurosa i responsable, tant pel que afectaria al model sindical que eixirà d’aquest II Congrés, com al necessari equilibri pressupostari que el faça útil al mateix temps que viable.

Finalment, al darrer Consell Nacional - Valencia, 21 de gener de 2012, es va plantejar la possibilitat d’establir una quota sindical diferenciada atenent a la situació econòmica i/o laboral de la persona afiliada.

**Objectius**

* Mantenir l'estructura organitzativa d'STAS-lv
* Garantir el funcionament de tots els òrgans del Sindical.
* Consolidar i expandir el nostre model sindical en aquells àmbits on estatutàriament es decidisca.
* Desenvolupar activitats d'acord amb el caràcter socio-polític del Sindicat.
* Garantir el Principi de Solidaritat econòmica entre els distints sectors i seccions sindicals que componen el sindicat per a minorar els possibles desequilibris en l'acció sindical.
* Garantir el manteniment de la capacitat de Iluita sindi­cal en moments de conflicte social.

**Criteris d’organització econòmica i financera**

STAS-lv, en compliment de la legislació fiscal vigent, tindrà un pla de comptes adaptat al Pía General Comptable. En l’esmentat pla de comptes es registraran els ingressos i les despeses, així com l'estat patrimonial del Sindicat.

El pressupost anual, inclosa l’actualització de les quotes d'afiliació, serà aprovat en la primera reunió del Consell Nacional de cada any, a proposta del Secretariat Nacional, Les possibles modificacions pressupostaries, hauran de ser aprovades, així mateix, pel Consell Nacional.

El pressupost ha d'arreplegar necessariament els conceptes següents:

1. El superàvit de l’any anterior, si n'hi haguera, que passará a formar part d'un Fons de Reserva.
2. Ordinàriament, el pressupost inclourà igualment un fons d'eleccions i de Congressos, amb destinació finalista, un fons d'adquisició patrimonial i un fons per a la Caixa de resistència.
3. El dèficit de l'any anterior, si n'hi haguera, així com els acumulats d'altres exercicis, seran especificats en el pressupost amb l'objectiu de proveir els recursos suficients per a ser eixugats.

En la primera reunió de cada any, el Secretariat Nacional també presentarà al Consell Nacional el balanç d'ingressos i despeses realitzats durant l'any anterior, que haurà de ser sotmès a aprovació. El balanç podrà anar acompanyat d'un informe més detallat que analitze cada una de les partides i oriente la planificació pressupostària futura.

La gestió econòmica del Sindicat correspon al Secretariat Nacional, que podrà delegar les seus funcions en un equip de treball, o cedir la gestió de recursos econòmics del Sindicat a la confederació Intersindical Valenciana. En qualsevol d’aquestos casos, la decisió haurá de ser ratificada pel Consell Nacional.

STAS-lv tindrá tants comptes bancaris com considere oportú. Així mateix, podrà realitzar tantes activitats económiques com considere oportú, si aquestes són aprovades pel Secretariat Nacional, quan no comporten un increment de la despesa o variació patrimonial, i sempre amb un informe previ del responsable de finances.

**Deis ingressos i la seua distribució**

STAS-lv disposarà dels ingressos següents:

1. Les quotes d'afiliació hauran de ser aprovades amb cada pressupost anual i ingressades en els comptes del Sindicat, segons la fórmula que establisca el Secretariat Nacional.
2. Les quotes que es fixen en cada cas per als que tinguen establida carta de relacions.
3. Les subvencions públiques concedides al Sindicat per a finançar la seua acció sindical, la seua presencia institucional o activitats concretes en el seu àmbit territorial.
4. Les subvencions concedides per la representativitat del Sindicat.
5. Els romanents de les activitats de formació i semblants que organitze el Sindicat, si n’hi haguera.
6. Les possibles donacions seran gestionades pel Secretariat una vegada hagen sigut acceptades pel Consell Nacional, excepte les que es produïsquen a benefici d'inventari, que podran ser acceptades directament pel Secretariat Nacional.
7. Els ingressos que es deriven deis serveis prestats pel Sindicat, o bé per la venda de distints productes dissenyats per a finançar campanyes tant d'acció sindical com electorals.
8. Les rendes, interessos o beneficis del capital provinents de les activitats econòmiques que, d'acord amb la legislació vigent, puga realitzar STAS-lv com a organització sindical.
9. Els ingressos o compensacions de despeses provinents de l'activitat del Secretariat Nacional o de les per­sones que actuen en representació de l'STAS-lv.
10. Les herències o llegats que legalment s'atorguen a favor del Sindicat.

**Despeses**

Les despeses que, llevat de la seua modificació per part del Consell Nacional, s'han d'atendre com a mínim des del pressupost anual, seran les següents:

1. Les despeses corrents de manteniment i funciona- ment de les seus del Sindicat.
2. Les despeses d'organització i infraestructura de les activitats del Sindicat.
3. Els desplaçaments, menjades i pernoctes de les persones que siguen membres del Secretariat Nacional per a assistir a les seues reunions, així com les despeses derivades de la celebració dels Consells Nacionals i dels Congressos. Tanmateix, els desplaçaments, menjades i pernoctes per a assistir a reunions o activitats no orgàniques, en representació del Sindicat, sempre que siguen expressament aprovats pel Secretariat Nacional.
4. L'assessoria jurídica i els costos derivats dels recursos i apel·lacions als Tribunals de Justícia que el Secretariat Nacional considere necessari interposar o efectuar.
5. Les campanyes i activitats sociopolítiques realitzades pel Sindicat o en les que es decidisca col·laborar.
6. Les relacions extraterritorials, tant pel que fa a quotes com a participació en reunions o activitats, conjuntes o bilaterals, amb altres organitzacions sindicals.
7. Les ajudes a les Seccions Sindicals per a la seua consolidació i extensió, obtingudes per la seua representativitat.
8. Les inversions o despeses ordinàries o extraordinàries aprovades pel Secretariat Nacional, així com les prestacions a l’afiliació que s’acorden.
9. Les aportacions acordades pel Consell Nacional destinades a projectes de solidaritat.
10. Les aportacions a la confederació Intersindical Valenciana per al sosteniment de la seua activitat.
11. El fons de reserva, que es nodrirà del possible superàvit que origine cada exercici. Aquest fons estarà dedicat prioritàriament a garantir la solvència econòmica de l'STAS-Iv en situacions extremes.
12. El fons per a l’adquisició de patrimoni s’establirà com a mínim en un 5% del pressupost d'ingressos.
13. El fons d'eleccions i de Congressos tindrà una planificació quadriennal.
14. EL fons per a la Caixa de resistencia amb el percentatge que es determine en cada pressupost.
15. Cap dels fons relacionats en els articles anteriors no servirà mai per a eixugar-ne el dèficit. Quan n'hi haja, es dotarà una partida específica pera eixugar-lo.

**Quota sindical**

El Consell Nacional, a proposta del Secretariat, aprovarà anualment les quotes necessàries per a cobrir les despeses previstes en el pressupost corresponent.

Amb caràcter general s'estableixen quatre tipus de quotes per a tota l’afiliació, les quanties de les quals se determinaran pel Consell Nacional amb l’aprovació deis pressupostos anuals.

* Quota normal.
* Quota reduïda (persones en actiu el sou de les quals no supere dues vegades i mitja el Salari Mínim Interprofessional - SMI).
* Quota diferenciada (persones que sol.liciten al Secretariat Nacional una reducció de la quota per motius económics i/o laborals).
* Quota pera aturats/des i jubilats/des.

En tot cas, la diferencia de quotes no podrà suposar cap discriminació dels serveis que l‘organització presta a la seua afiliació.

Les quotes s'abonaran preferentment a través de descompte en nòmina; si bé, per tal d'assegurar la confidencialitat de l'afiliació, les persones afiliades podran escollir fer front al pagament d'aquestes quotes semestralment per mitjà de cobrament de rebuts en compte bancari.